CELEX: 32013D0036(01)
Language: et
Date: 2013-09-26 00:00:00
Title: 2013/646/EL: Euroopa Keskpanga otsus, 26. september 2013 , täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega (EKP/2013/36)

12.11.2013   
            
            
               ET
            
            
               Euroopa Liidu Teataja
            
            
               L 301/13
            
         EUROOPA KESKPANGA OTSUS,
   26. september 2013,
   täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega
   (EKP/2013/36)
   (2013/646/EL)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet ning artikleid 12.1, 14.3 ja 18.2,
   võttes arvesse 20. septembri 2011. aasta suunist EKP/2011/14 eurosüsteemi rahapoliitika instrumentide ja menetluste kohta (1) ja 20. märtsi 2013. aasta otsust EKP/2013/6 omakasutuses olevate valitsuse poolt tagatud katmata pangavõlakirjade eurosüsteemi rahapoliitika operatsioonide tagatisena kasutamise eeskirjade kohta (2),
   võttes arvesse 20. märtsi 2013. aasta suunist EKP/2013/4 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega ning millega muudetakse suunist EKP/2007/9, (3) ja 5. juuli 2013. aasta otsust EKP/2013/22 ajutiste meetmete kohta seoses Küprose Vabariigi poolt emiteeritud või täielikult tagatud turukõlblike võlainstrumentide kõlblikkusega (4)
   
   ning arvestades järgmist:
   
               (1)
            
            
               Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja keskpangad liikmesriikides, mille rahaühik on euro (edaspidi „RKPd”), teha krediiditehinguid krediidiasutustega ja muude turul osalejatega, kui laen on piisavalt tagatud. Standardtingimused, mille kohaselt on EKP ja RKPd valmis krediiditehinguid tegema, sh eurosüsteemi krediiditehingutes kasutatava tagatise kõlblikkust määratlevad kriteeriumid, on sätestatud suunise EKP/2011/14 I lisas, mida kohandati otsusega EKP/2013/6 seoses omakasutuses olevate valitsuse poolt tagatud katmata pangavõlakirjade eurosüsteemi rahapoliitika operatsioonide tagatisena kasutamisega.
            
         
               (2)
            
            
               Suunise EKP/2011/14 I lisa punkti 1.6 kohaselt võib EKP nõukogu eurosüsteemi rahapoliitika operatsioonide teostamise instrumente, tingimusi, kriteeriume ja menetlusi igal ajal muuta.
            
         
               (3)
            
            
               Suunise EKP/2013/4 ja otsusega EKP/2013/22 sätestati täiendavad ajutised meetmed seoses eurosüsteemi krediiditehingute tagatise kõlblikkusega.
            
         
               (4)
            
            
               17. juulil 2013 otsustas EKP nõukogu täiendavalt tugevdada oma riskiohjeraamistikku ning korrigeeris eurosüsteemi rahapoliitika operatsioonides aktsepteeritava tagatise suhtes kohaldatavaid kõlblikkuskriteeriume ja väärtuskärpeid ning võttis vastu täiendavad meetmed raamistiku üldise kooskõla suurendamiseks ja selle praktilise kohaldamise parandamiseks. Need otsused mõjutavad suunises EKP/2013/4 sätestatud eurosüsteemi refinantseerimisoperatsioonide ja tagatise kõlblikkusega seotud täiendavaid ajutisi meetmeid, eelkõige väärtuskärpeid ja teenuse järjepidevuse sätteid, mida selle suunise kohaselt kohaldatakse varaga tagatud väärtpaberite suhtes.
            
         
               (5)
            
            
               Lisaks otsustas EKP nõukogu korrigeerida kõlblikkuskriteeriume, mida kohaldatakse täiendavate krediidinõuete suhtes eurosüsteemi ajutise tagatisvarade raamistiku raames.
            
         
               (6)
            
            
               Põhjendustes 4 ja 5 osutatud otsused tuleb sätestada EKP otsuses,
            
         ON VASTU VÕTNUD KÄESOLEVA OTSUSE:
   Artikkel 1
   Suunise EKP/2013/4 teatavate sätete muutmine
   1.   Käesolevas otsuses sätestatud eeskirju eurosüsteemi rahapoliitika operatsioonide teostamise ja tagatise kõlblikkuskriteeriumide kohta tuleb kohaldada kooskõlas muude eurosüsteemi õigusaktidega rahapoliitika instrumentide ja menetluste kohta, eelkõige suunisega EKP/2013/4.
   2.   Käesoleva otsuse ja suunise EKP/2013/4 ja/või nende riigisisese rakendusakti vastuolu korral kohaldatakse käesolevat otsust. RKPd kohaldavad endiselt muutmata kujul suunise EKP/2013/4 kõiki sätteid, kui käesolevas otsuses ei ole sätestatud teisiti.
   Artikkel 2
   Ajutises raamistikus kõlblike varaga tagatud väärtpaberite väärtuskärped
   1.   Suunise EKP/2013/4 artikli 3 lõikes 1 osutatud varaga tagatud väärtpaberite suhtes kohaldatakse järgmisi väärtuskärpeid:
   
               a)
            
            
               10 %, kui neil on kaks reitingut vähemalt „Üks A” (5);
            
         
               b)
            
            
               22 %, kui neil ei ole kahte reitingut vähemalt „Üks A”.
            
         2.   Suunise EKP/2013/4 artikli 3 lõikes 5 osutatud varaga tagatud väärtpaberite suhtes kohaldatakse väärtuskärbet 22 %.
   Artikkel 3
   Teenuse järjepidevuse sätted
   1.   Suunise EKP/2013/4 artikli 3 lõike 6 eesmärgil kasutatakse teenuse järjepidevuse sätteid allpool lõikes 2 osutatud tähenduses.
   2.   Teenuse järjepidevuse sätted on varaga tagatud väärtpaberi õigusdokumentatsioonis olevad sätted, millega tagatakse asendusteenus või asendusteenuse korraldaja (kui asendusteenus pole sätestatud). Kui sätestatud on asendusteenuse korraldaja, tuleb asendusteenuse korraldaja määrata ja panna talle kohustus leida sobiv asendusteenuse pakkuja 60 päeva jooksul alates kohustuste täitmata jätmisest, et tagada õigeaegne makse ja varaga tagatud väärtpaberi teenindamine. Sätestada tuleb ka sündmused, mille puhul tuleb teenuse pakkuja asendada, mille aluseks võib olla reiting või selle puudumine, st asendava teenuse pakkuja määramine olemasoleva teenuse pakkuja kohustuste mittetäitmise korral.
   3.   Varaga tagatud väärtpaberid, mille teenuse järjepidevuse sätted vastasid suunisele EKP/2013/4 ja mis olid kõlblike varade nimekirjas enne käesoleva otsuse jõustumist, jäävad kõlblikeks üheks aastaks pärast käesoleva otsuse jõustumist.
   Artikkel 4
   Täiendavate krediidinõuete vastuvõtmise reeglite muutmine
   Suunise EKP/2013/4 artikli 4 lõikes 3 osutatud erandjuhtudel võib RKP EKP nõukogu heakskiidul vastu võtta krediidinõudeid,
   
               a)
            
            
               mis järgivad muu RKP poolt kehtestatud kõlblikkuskriteeriume ja riskiohjemeetmeid kooskõlas suunise EKP/2013/4 artikli 4 lõigetega 1 ja 2;
            
         
               b)
            
            
               mis järgivad selle liikmesriigi õigust, mis ei ole vastuvõtva RKP liikmesriik;
            
         
               c)
            
            
               mis on krediidinõuete kogumi osa või tagatud kinnisvaraga, kui krediidinõude suhtes kohaldatav õigus või asjaomane laenusaaja (või kohastel juhtudel garantii andja) on ELi liikmesriigist, mis ei ole vastuvõtva RKP asukoha riik.
            
         Artikkel 5
   Jõustumine
   Käesolev otsus jõustub 1. oktoobril 2013.
   Artiklit 4 kohaldatakse alates 1. jaanuarist 2014.
   
      Frankfurt Maini ääres, 26. september 2013
      
         
            EKP president
         
         Mario DRAGHI
      
   
   
      (1)  ELT L 331, 14.12.2011, lk 1.
   
      (2)  ELT L 95, 5.4.2013, lk 22.
   
      (3)  ELT L 95, 5.4.2013, lk 23.
   
      (4)  ELT L 195, 18.7.2013, lk 27.
   
      (5)  Reiting „Üks A” on vähemalt Moody’se „A3”, Fitch’i või Standard & Poor’si „A–” või DBRSi „AL”.